*Kivonat a Jászberény Városi Önkormányzat Képviselő-testületének 2019. szeptember 11-én megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***259/2019. (IX. 11.) határozata***

***a jászberényi 9392/10 hrsz-ú ingatlan értékesítésére ingatlancsere jogcímen kiírt zártkörű pályázat elbírálásáról***

1. A Jászberény Városi Önkormányzat Képviselő-testülete (a továbbiakban: Képviselő-testület) – a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) önkormányzati rendelet (a továbbiakban: vagyonrendelet) 23. § (2) bekezdésének a) pontjában foglalt rendelkezéseknek megfelelően – a jászberényi 9392/10 hrsz-ú, 7264 m2 területű, kivett helyi közút megnevezésű, természetben Jászberény, Mester utca térségében található ingatlan értékesítésére ingatlancsere jogcímen kiírt zártkörű pályázati eljárást eredményesnek nyilvánítja, egyúttal a pályázat nyerteseként Nyitó Róbert, Szatmári Zoltán és Szabó Imre magánszemélyeket, jászberényi lakosokat jelöli meg.
2. Az 1. pontban meghatározott ingatlan vételára: 22.300.000.- Ft, mely összeg az Áfá-t tartalmazza.
3. A Képviselő-testület az 1. pontban nevezett ingatlan ellenértékeként a nyertes pályázók tulajdonát képező, a nyertes pályázók által felajánlott alábbi jászberényi ingatlanokat jelöli meg, azok tulajdonjogát fogadja el bruttó 22.300.000.- Ft értéken:
* jászberényi 9465/12 hrsz-ú, 3004 m² területű, kivett beépítetlen terület megnevezésű ingatlan,
* jászberényi 9465/31 hrsz-ú, 360 m² területű, kivett közforgalom elől el nem zárt magánút megnevezésű ingatlan,
* jászberényi 9465/32 hrsz-ú, 2158 m² területű, kivett beépítetlen terület megnevezésű ingatlan,
* jászberényi 9465/39 hrsz-ú, 1912 m² területű, kivett közforgalom elől el nem zárt magánút megnevezésű ingatlan.
1. A Képviselő-testület meghatározza, hogy az 1. pontban nevezett ingatlan értékesítése tárgyában kötendő adásvételi szerződésben (csereszerződésben) mind a jelen határozatban, mind a Jászberény Városi Önkormányzat Képviselő-testületének 219/2019. (VII. 3.) határozatában foglaltakat, valamint a pályázati hirdetményben kötelezően előírt feltételeket, illetve a nyertes pályázók ajánlatában szereplő vállalásokat rögzíteni kell.
2. A Képviselő-testület megbízza a Polgármesteri Hivatal Közgazdasági Iroda vezetőjét - a jelen határozatban foglaltak figyelembe vételével - az 1. pontban megjelölt ingatlan értékesítése tárgyában kötendő adásvételi szerződés (csereszerződés) előkészítésére.
3. A Képviselő-testület felkéri Jászberény Város Polgármesterét az adásvételi szerződésnek (csereszerződésnek) a Jászberény Városi Önkormányzat, mint cserélő fél képviseletében történő aláírására.

**Határidő:** 2019. szeptember 30.

**Felelős:** Dr. Szabó Tamás polgármester (a szerződés aláírása vonatkozásában)

 Kiss József, a PH Közgazdasági Iroda vezetője

**Erről értesül:**

1. Nyitó Róbert – 5100 Jászberény,
2. Szatmári Zoltán – 5100 Jászberény,
3. Szabó Imre – 5100 Jászberény,
4. Jász-Nagykun-Szolnok Megyei Kormányhivatal – Szolnok,
5. PH Közgazdasági Iroda – helyben,
6. Gazdasági és Tulajdonosi Bizottság valamennyi tagja – helyben,
7. Képviselő-testület valamennyi tagja – helyben,
8. Irattár**.**

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2019. szeptember 12.*

 *(Dr. Bessenyei Lilla)*

 *irodavezető*